CELEX: 32014D0237
Language: ro
Date: 2014-04-24 00:00:00
Title: 2014/237/UE: Decizia de punere în aplicare a Comisiei din 24 aprilie 2014 privind măsurile de prevenire a introducerii și a răspândirii în Uniune a organismelor dăunătoare în ceea ce privește anumite fructe și legume originare din India [notificată cu numărul C(2014) 2601]

26.4.2014   
            
            
               RO
            
            
               Jurnalul Oficial al Uniunii Europene
            
            
               L 125/93
            
         DECIZIA DE PUNERE ÎN APLICARE A COMISIEI
   din 24 aprilie 2014
   privind măsurile de prevenire a introducerii și a răspândirii în Uniune a organismelor dăunătoare în ceea ce privește anumite fructe și legume originare din India
   
      
         [notificată cu numărul C(2014) 2601]
      
   
   
      (2014/237/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) a treia teză,
   întrucât:
   
               (1)
            
            
               Controalele fitosanitare efectuate de statele membre asupra transporturilor de anumite plante și produse vegetale de origine indiană au evidențiat un număr mare de interceptări din cauza prezenței organismelor dăunătoare, în principal Tephritidae (noneuropene), Thrips palmi Karny sau Bemisia tabaci Genn. Numărul de transporturi din India interceptate cu organisme dăunătoare în Uniune au arătat o tendință ascendentă începând cu 2010. Majoritatea interceptărilor privesc plantele, altele decât semințele și rădăcinile de Colocasia Schott și plantele, altele decât semințele de Mangifera L., Momordica L., Solanum melongena L. și Trichosanthes L. (denumite în continuare „mărfurile specificate”).
            
         
               (2)
            
            
               Auditurile efectuate de Comisie în India, în special în 2010 și 2013, au evidențiat deficiențe la nivelul sistemului de certificare fitosanitară la export. În ciuda asigurărilor primite și a acțiunilor întreprinse de către India, numărul interceptărilor a continuat să crească în 2013.
            
         
               (3)
            
            
               Având în vedere rezultatul auditurilor respective și numărul interceptărilor, s-a concluzionat că actualele garanții fitosanitare ale Indiei nu sunt suficiente pentru a garanta că transporturile sunt indemne de organisme dăunătoare sau pentru a aborda riscul de introducere a organismelor dăunătoare în Uniune prin importul mărfurilor specificate.
            
         
               (4)
            
            
               Ar trebui luate măsuri pentru a aborda riscul reprezentat de importul în Uniune al mărfurilor specificate originare din India. Prin urmare, introducerea în Uniune a mărfurilor specificate originare din India ar trebui să fie interzisă.
            
         
               (5)
            
            
               Măsurile ar trebui să rămână în vigoare până la 31 decembrie 2015 în scopul de a aborda riscul continuu de introducere, permițând Indiei, în același timp, să își modernizeze sistemul de certificare.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului fitosanitar permanent,
            
         ADOPTĂ PREZENTA DECIZIE:
   Articolul 1
   Se interzice introducerea pe teritoriul Uniunii a plantelor altele decât semințele și rădăcinile de Colocasia Schott și plantele, altele decât semințele de Mangifera L., Momordica L., Solanum melongena L. și Trichosanthes L. originare din India.
   Articolul 2
   Prezenta decizie expiră la data de 31 decembrie 2015.
   Articolul 3
   Prezenta decizie se adresează statelor membre.
   
      Adoptată la Bruxelles, 24 aprilie 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 169, 10.7.2000, p. 1.